Roy Emerson

**Roy Stanley Emerson** (født 3. november 1936 i Queensland) er tidligere australsk tennisspiller. 

Emerson regnes som en av tennishistoriens fremste mannlige amatørspillere. Han var nummer 1 på verdensrankingen for amatører i 1964 og 1965. Han vant hele 12 Grand Slam-turneringer i single, en rekord som sto seg til år 2000 (Pete Sampras har vunnet 14). Emerson har vunnet seks singletitler i Australske mesterskapet, to i Franske mesterskapet, to i Wimbledon og to i Amerikanske mesterskapet. 
I tillegg har han vunnet 16 Grand Slam-titler i double og han er den eneste tennisspilleren som har vunnet både single- og doubletittelen for herrer i alle fire Grand Slam turneringene. Men han lyktes aldri å vinne en ekte Grand Slam, det vi si å vinne alle fire singletitlene i et og samme år. 

Emerson var med på det meget fremgangsrike australsk Davis Cup-laget på 1960-tallet. Under ledelse av den legendariske treneren Harry Hopman spilte det australske Davis-Cup-laget hele 19 finaler i årene 1950–68 hvorav de vant 15 Davis Cup-trofeer. Emerson var med å vinne åtte titler på rad  med det australske DC-laget.

Emerson ble i 1982 opptatt i International Tennis Hall of Fame. I 2019 ble han utnevnt til *companion* av Order of Australia.

## Grand Slam-titler
*  **[[Australian Open|Australske mesterskapet]]:**
** Single herrer – 1961 (han beseiret Rod Laver med 1-6, 6-3, 7-5, 6-4 i finalen)
** Double herrer – 1962 (sammen med Neale Fraser)
** Single herrer – 1963 (han beseiret Ken Fletcher med 6-3, 6-3, 6-1 i finalen)
** Single herrer – 1964 (han beseiret Fred Stolle med 6-3, 6-4, 6-2 i finalen) 
** Single herrer – 1965 (han beseiret Fred Stolle med 7-9, 2-6, 6-4, 7-5, 6-1 i finalen)
** Single herrer – 1966 (han beseiret Arthur Ashe med 6-4, 6-8, 6-2, 6-3 i finalen)
** Double herrer – 1966 (sammen med Fred Stolle)
** Single herrer – 1967 (han beseiret Arthur Ashe med 6-4, 6-1, 6-1 i finalen)
** Double herrer – 1969 (sammen med Rod Laver)

*  **[[US Open (tennis)|Amerikanske mesterskapet]]:**
** Double herrer – 1959 (sammen med Neale Fraser)
** Double herrer – 1960 (sammen med Neale Fraser)
** Single herrer – 1961 (han beseiret Rod Laver med 7-5, 6-3, 6-2 i finalen) 
** Single herrer – 1964 (han beseiret Fred Stolle med 6-2, 6-2, 6-4 i finalen)
** Double herrer – 1965 (sammen med Fred Stolle)
** Double herrer – 1966 (sammen med Fred Stolle)

*  **[[French Open|Franske mesterskapet]]:**
** Double herrer – 1960 (sammen med Neale Fraser)
** Double herrer – 1961 (sammen med Rod Laver)
** Double herrer – 1962 (sammen med Neale Fraser)
** Single herrer – 1963 (han beseiret Pierre Darmon med 3-6, 6-1, 6-4, 6-4 i finalen) 
** Double herrer – 1963 (sammen med Manolo Santana)
** Double herrer – 1964 (sammen med Ken Fletcher)
** Double herrer – 1965 (sammen med Fred Stolle)
** Single herrer – 1967 (han beseiret Tony Roche med 6-1, 6-4, 2-6, 6-2 i finalen) 

*  **[[Wimbledon (tennis)|Wimbledon]]:**
** Double herrer – 1959 (sammen med Neale Fraser)
** Double herrer – 1961 (sammen med Neale Fraser)
** Single herrer – 1965 (han beseiret Fred Stolle med 6-2, 6-4, 6-4 i finalen)
** Single herrer – 1967 (han beseiret Fred Stolle med 6-4, 12-10, 4-6, 6-3 i finalen)  
** Double herrer – 1971 (sammen med Rod Laver)

## Referanser

## Eksterne lenker
*